تاجیکیستان رسپوبلیکاسی خالقلاریمیز آراسیندا تاریخی-مدنی بیرلییه و چوخ عصرلیک عنعنهلره اساسلانان دوستلوق علاقهلرینی یوکسک دیرلندیریر.
آخار. آذ خبر وئریر کی، بونو تاجیکیستان ایمامعلی رحمان باکیدا آذربایجان پرزیدنتی ایلهام علیئوله نماینده هئیتلرینین ایشتیراکی ایله گئنیش ترکیبده گؤروشده دئییب.
رحمان بو گون تاجیکیستان-آذربایجان موناسیبتلرینین گئتدیکجه اینکیشاف ائتدیینی بیلدیریب:
«بیز قارشیلیقلی ماراق دوغوران امکداشلیغیمیزین بوتون ایستیقامتلری اوزره محصولدار فعالیتیمیزین گئنیشلندیریلمهسینده و درینلشدیریلمهسینده ماراقلیییق. امینم کی، بو گون الده ائدجییمیز رازیلاشمالار چوخشاخلی طرفداشلیغیمیزی یئنی مزمونلا زنگینلشدیرهجک، داها یوکسک و کئیفیتلی سوییهیه چیخاراجاق.
حؤرمتلی ایلهام حیدر اوغلو، موستقیللیک ایللرینده اؤز سوسیال-اقتصادی اینکیشافیندا بؤیوک اوغورلار الده ائدن آذربایجانین بین الخالق آرنادا مؤقعلری آردیجیل صورتده محکملنیر. اؤلکهنین اوغورونون پارلاق نمونهسی اونون پایتختینین سیماسینین ایلدهن-ایله دییشمهسیدیر. من گؤروش زامانی بو بارهده دانیشدیم. باکی بو گون حاقلی اولاراق دونیانین ان گؤزل و معاصر شهرلریندن بیری ساییلیر. بوتون بو ناعیلیتلر سیزین جمعیت طرفیندن داها چوخ و هرطرفلی دستکلنهن اوغورلو دؤولت سیاستینیزله علاقداردیر. صمیمی قلبدن سیزه اوغورلار و آذربایجان خالقینین ریفاهی نامینه ناعیلیتلر آرزولاییرام».
ایمامعلی رحمان آذربایجانین قافقاز رئگیونوندا تاجیکیستان اوچون موهوم طرفداشی اولدوغونو خصوصیله وورغولاییب:
«ممنونیتله تاجیکیستان-آذربایجان موناسیبتلرینین اوغورلا گئنیشلندیریلمهسی مئیلینی قئید ائتمک ایستردیم. دوستلوق و امکداشلیق بارهده موقاویلهیه اساسلاناراق اؤتن ایللر عرضینده بیز موناسیبتلریمیزین سانباللی موقاویله-حقوق بازاسینی فورمالاشدیرمیشیق. بو بازا بو گون دئمک اولار کی، امکداشلیغین بوتون ساحهلرینی احاطه ائدیر. بو گون اؤلکهلریمیز آراسیندا قارشیلیقلی فایدالی امکداشلیغین محکهملهنمهسینه یؤنهلهن ایکیطرفلی سندلرین یئنی پاکتی ایمضالاناجاق».
azb_Arab azb_Arab azb_Arab azb_Arab azb_Arab azb_Arab azb_Arab